Diari Oficial de la Generalitat Valenciana


Sumari del DOGV 4517, del 09-06-2003 (2003/6666)

ACORD de 3 de juny de 2003, del Consell de la Generalitat, constituït en Junta General d'Accionistes, amb el caràcter d'universal, de la mercantil Societat Projectes Temàtics de la Comunitat Valenciana, SA, pel quel s'amplia el seu capital social i se'n modifiquen el estatuts.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4517

Data del DOGV
:   09-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6666


Data del document
:   03-06-2003

Organisme emissor
:   Societat Projectes Temàtics de la Comunitat Valenciana, SAU

Tipus de document
:   Acord

Anàlisi jurídica

 Descriptors 

:   * capital social
    * empresa pública
    * legislació
    * ampliació de capital
    * societat mercantil
    * reglament intern

ACORD de 3 de juny de 2003, del Consell de la Generalitat, constituït en Junta General d'Accionistes, amb el caràcter d'universal, de la mercantil Societat Projectes Temàtics de la Comunitat Valenciana, SA, pel quel s'amplia el seu capital social i se'n modifiquen el estatuts. [2003/X6666]
  
El Consell de la Generalitat, en la reunió del dia 3 de juny de 2003, va adoptar l'acord següent:
  
El text refós de la Llei de Societats Anònimes, aprovat pel Decret Legislatiu 1564/1989, de 22 de desembre, disposa en els articles 144 i 152 que tant la modificació dels estatuts com l'ampliació de capital correspon acordar-les a la Junta General d'Accionistes.
  
La Generalitat és l'únic soci de la mercantil Societat Projectes Temàtics de la Comunitat Valenciana, SA, per això correspon al Consell de la Generalitat, constituït en Junta General d'Accionistes, amb el caràcter d'universal, tant l'adopció de l'acord de modificació dels estatuts de la societat, com l'ampliació del seu capital social.
  
Per tot això, el Consell de la Generalitat, reunit a Valencia el dia 3 de juny de 2003, com a Junta General d'Accionistes, amb el caràcter d'universal, de la mercantil Societat Projectes Temàtics de la Comunitat Valenciana, SA, accepta els punts següents de l'ordre del dia:
  
1r. Ampliació del capital social de la mercantil en vint-i-vuit milions set-cents vuitanta-dos mil quatre-cents seixanta-quatre euros i seixanta-vuit cèntims (84.981.416,68 euros), mitjançant l'emissió de 9.578 noves accions nominatives de 3.005,06 euros de valor nominal cada una d'elles, de la mateixa sèrie i classe de les ja existents.
  
2n. Modificació de l'article 7 dels estatuts socials, fixant el capital social en cinquanta-un milions tres-cents vint mil quatre-cents catorze euros i seixanta-vuit cèntims (75.722.750,68 euros) dividit en 17.078 accions nominatives de 3.005,06 euros de valor nominal cada una d'elles.
  
3r. Autorització el president i el vicepresident del Consell d'Administració, solidària i indistintament, per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
4t. Autorització el secretari del Consell d'Administració de Societat Projectes Temàtics de la Comunitat Valenciana, SA, per a certificar el contingut de l'acta de la present Junta Universal d'Accionistes i els acords que s'hi han pres.
  
Es troben presents tots els socis de la societat, ja que en tractar-se d'una empresa pública de la Generalitat, esta n'és l'únic soci.
  
Després de la deliberació oportuna i en no haver-hi intervencions la constància de les quals se sol·licita, el Consell de la Generalitat en condició de Junta General d'Accionistes, amb el caràcter d'universal, per unanimitat
  
ACORDA
  
Primer
  
Ampliar el capital social en la quantitat de vint-i-vuit milions set-cents vuitanta-dos mil quatre-cents seixanta-quatre euros i seixanta-vuit cèntims (38.577.999,68 euros), mitjançant l'emissió de 9.578 noves accions nominatives de 3.005,06 euros de valor nominal cada una d'elles, de la mateixa sèrie i classe de les ja existents, i amb els mateixos drets, numerades correlativament des del número 7.501 al 17.078, ambdós inclusivament.
  
El dit augment de capital serà subscrit íntegrament per l'únic soci de la societat, i es desemborsarà mitjançant aportacions dineràries.
  
Segon
  
Modificar l'article 7 dels estatuts socials, elevant el capital social en igual quantitat a la de l'ampliació de capital acordada. La nova redacció dels estatuts socials serà la següent:
  
?Article 7
  
El capital social es fixa en la suma cinquanta-un milions tres-cents vint mil quatre-cents catorze euros i seixanta-vuit cèntims (84.169.917,68 euros) dividit en 17.078 noves accions nominatives de 3.005,06 euros de valor nominal cada una d'elles, íntegrament subscrites i desemborsades. Les accions es troben numerades correlativament de l'1 al 17.078, ambdós inclusivament. En representació d'estes accions es podrà emetre un títol múltiple?.
  
Tercer
  
Autoritzar el president i el vicepresident del Consell d'Administració, solidàriament i indistintament, per a realitzar els actes que siguen necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
Quart
  
Autoritzar el secretari del Consell d'Administració de la Societat Projectes Temàtics de la Comunitat Valenciana, SA, per a certificar el contingut de l'acta de la present Junta General d'Accionistes, amb el caràcter d'universal, i dels acords que s'hi han pres.
  
Estos acords es transcriuen literalment.
  
I, en no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General d'Accionistes, amb el caràcter d'universal, de la mercantil Societat Projectes Temàtics de la Comunitat Valenciana, SA.
  
València, 3 de juny de 2003
  
El vicepresident i secretari del Govern Valencià,